62019TJ0795_INF
Hotărârea Tribunalului (Camera a doua) din 21 decembrie 2021 – HB/Comisia
(Cauza T-795/19)
„Contracte de achiziții publice de servicii – Prestare de servicii de asistență tehnică pentru Consiliul Superior al Magistraturii – Decizie de reducere a valorii contractului și de recuperare a sumelor deja achitate – Acțiune în anulare și în despăgubire – Act care se înscrie într-un cadru pur contractual de care este indisociabil – Lipsa clauzei compromisorii – Inadmisibilitate – Lipsa unor prejudicii detașabile de contract”
1.
Acțiune în anulare – Condiții de admisibilitate – Examinare din oficiu
(art. 263 TFUE)
(a se vedea punctul 53)
2.
Acțiune în anulare – Acțiune care privește în realitate un litigiu de natură contractuală – Cerere de anulare a unei decizii privind reducerea cuantumurilor datorate în temeiul unui contract și recuperarea cuantumurilor plătite în mod nejustificat – Contract care cuprinde o clauză atributivă de competență în favoarea instanței naționale – Necompetența instanței Uniunii – Inadmisibilitate
(art. 263, 272 și 274 TFUE; Regulamentul nr. 1605/2002 al Consiliului, art. 102 și 103; Regulamentul nr. 2519/97 al Comisiei, art. 22)
(a se vedea punctele 54-58, 71 și 72)
3.
Acțiune în anulare – Acte supuse căilor de atac – Noțiune – Acte care produc efecte juridice obligatorii – Aprecierea acestor efecte în funcție de conținutul actului
(art. 263 TFUE)
(a se vedea punctul 65)
4.
Acte ale instituțiilor – Regulamente – Aplicabilitate directă
(art. 288 al doilea paragraf TFUE)
(a se vedea punctul 77)
5.
Răspundere extracontractuală – Condiții – Nelegalitate – Prejudiciu – Legătura de cauzalitate – Condiții cumulative
(art. 340 al doilea paragraf TFUE)
(a se vedea punctul 98)
6.
Răspundere extracontractuală – Condiții – Nelegalitate – Încălcarea unei dispoziții contractuale – Excludere
(art. 340 al doilea paragraf TFUE)
(a se vedea punctul 99)
Obiectul
Pe de o parte, acțiune întemeiată pe articolul 263 TFUE și având ca obiect anularea Deciziei C(2019) 7319 final a Comisiei din 15 octombrie 2019 privind reducerea sumelor datorate în temeiul contractului CARDS/2008/166-429 și recuperarea sumelor plătite în mod nejustificat și, pe de altă parte, cerere întemeiată pe articolul 340 al doilea paragraf TFUE și având ca obiect obținerea, mai întâi, a rambursării tuturor sumelor recuperate eventual de Comisie pe baza acestei decizii precum și plata ultimei facturi emise, însoțite de dobânzi de întârziere, apoi, eliberarea garanției bancare și repararea prejudiciului pe care reclamanta l-ar fi suferit ca urmare a eliberării tardive a acesteia și, în sfârșit, repararea simbolică a prejudiciului moral pe care reclamanta l-ar fi suferit
Dispozitivul
1)
Respinge acțiunea ca inadmisibilă în măsura în care aceasta are ca obiect anularea Deciziei C(2019) 7319 final a Comisiei din 15 octombrie 2019 privind reducerea sumelor datorate în temeiul contractului CARDS/2008/166-429 și recuperarea sumelor plătite în mod nejustificat.
2)
Respinge acțiunea ca nefondată în măsura în care aceasta are ca obiect angajarea răspunderii extracontractuale a Uniunii Europene.
3)
Obligă Comisia Europeană la plata cheltuielilor de judecată, inclusiv a celor aferente procedurii măsurilor provizorii.